Yan bindiga sun yi garkuwa da fasinjoji 13, sun kashe direban mota a hanyar Abuja ▷ Legit.ng
Yan bindiga sun yi garkuwa da fasinjoji 13, sun kashe direban mota a hanyar Abuja
7 months ago 3229 views by Muhammad Auwal
Wasu gungun miyagun yan bindiga sun dira babbar hanyar Abuja zuwa Lokoja na jahar Kogi, inda suka tare wata motar bus, suka kashe direban motar, sa’annan suka yi awon gaba da fasinjoji 13 zuwa cikin daji.
Rahoton jaridar Daily Trust ta bayyana cewa lamarin ya faru ne da misalin karfe 6:12 na yammacin Litinin, 25 ga watan Nuwamba a daidai kauyen Sabon-Gari inda yan bindigan suka fito daga cikin wani daji sanye da kayan Sojoji.
KU KARANTA: Aiki ga mai kareka: Buhari zai gina asibitoci 8,800 a Najeriya – Ministan lafiya
Wani direba mai suna Ibrahim ya bayyana yadda ya tsallake rijiya da baya, inda yace yana kan hanyarsa ta zuwa kasuwar Kwairta ne bayan ya fito daga garin Abaji, kwatsam sai ya ci karo da yan bindigan sun fito daga daji sanye da kayan Sojoji, nan take suka shiga bude ma motoci wuta.
“A daidai wannan lokaci ne direban wata motar Toyota Highlander Jeep ya yi kokarin tserewa, amma yan bindigan suka bude masa wuta, nan take ya mutu murus. Daga nan sai suka tare wata motar bus da ta fito daga Abuja, inda suka yi awon gaba da fasinjojin motar duka zuwa cikin daji.” Inji shi.
Sai dai da majiyar Legit.ng ta tuntubi kaakakin rundunar Yansandan babban birnin tarayya Abuja, ASP Maryam Yusuf domin jin ta bakinta game da harin, sai tace basu samu wani rahoto game da lamarin ba.
A wani labarin kuma, rundunar Yansandan Najeriya ta sanar da kama wasu miyagu mutane shida da ake zargi da halaka wata mata, shugabar jam’iyyar PDP, Salome Abu ta hanyar konata da ranta kurmus.
A ranar 18 ga watan Nuwambar 2019 ne wasu miyagu suka afka gidan Salome Abu dake garin Ochadamu a karamar hukumar Ofu na jahar Kogi, inda suka banka ma gidan wuta.
Kaakakin rundunar Yansandan jahar Kogi, DSP William Aya ne ya sanar da kama miyagun su shida a yayin da yake ganawa da manema labaru a garin Lokoja a ranar Litinin, 25 ga watan Nuwamba.
Hausa NewsMasu Garkuwa Da Mutane Latest NewsAbuja Latest News
40 minutes ago 789676 views
9 hours ago 114350 views
3 hours ago 9119 views
3 hours ago 19776 views
12 hours ago 57308 views
9 hours ago 347868 views
2 hours ago 3758 views
10 hours ago 33634 views
Kunne ya girmi kaka: Yadda shugaban kasa Buhari ya samu daman shiga aikin Soja